CELEX: 62017TN0169
Language: hr
Date: 2017-03-17 00:00:00
Title: Predmet T-169/17: Tužba podnesena 17. ožujka 2017. – Pethke protiv EUIPO-a

15.5.2017   
            
            
               HR
            
            
               Službeni list Europske unije
            
            
               C 151/40
            
         Tužba podnesena 17. ožujka 2017. – Pethke protiv EUIPO-a
   (Predmet T-169/17)
   (2017/C 151/52)
   Jezik postupka: njemački
   
      Stranke
   
   
      Tužitelj: Ralph Pethke (Alicante, Španjolska) (zastupnik: H. Tettenborn, odvjetnik)
   
      Tuženik: Ured Europske unije za intelektualno vlasništvo
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku PERS-AFFECT-16-134 od 17. listopada 2016., kojom je, s učinkom od 17. listopada 2016., tužitelj preraspoređen s radnog mjesta direktora glavnog odjela „Operacije” na radno mjesto u odbor za praćenje te je premješten u niži razred u upravni odbor;
            
         
               —
            
            
               mu se isplati naknada imovinske i neimovinske štete koju je pretrpio zbog povrede prava; i
            
         
               —
            
            
               naloži EUIPO-u snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog: povreda odredbi o stegovnom postupku sadržanih u Pravilniku o osoblju Europske unije (u daljnjem tekstu: Pravilnik o osoblju)
               Tužitelj navodi da njegov premještaj s radnog mjesta direktora glavnog odjela u upravni odbor bez mogućnosti napredovanja nije zakonito preraspoređivanje, nego stegovni premještaj u niži razred koji zbog nepostojanja druge pravne osnove pretpostavlja stegovni postupak. Tuženik je tako svojim djelovanjem povrijedio odredbe članka 86. Pravilnika o osoblju i odredbe njegova Priloga IX.
            
         
               2.
            
            
               Drugi tužbeni razlog: nezakonita preraspodjela/zlouporaba ovlasti
               Tužitelj ističe da nisu ispunjeni uvjeti za redovnu preraspodjelu. Naime, tužiteljeva preraspodjela/premještaj u niži razred nije u interesu službe, navedeni različiti (promjenjivi) razlozi za tužiteljevu preraspodjelu upućuju na zlouporabu ovlasti, a nije poštovano ni načelo ekvivalentnosti za redovnu preraspodjelu.
            
         
               3.
            
            
               Treći tužbeni razlog: povreda zabrane proizvoljnog postupanja i zabrane diskriminacije tužitelja na temelju spola
               S tim u vezi tužitelji ističe da njegova preraspodjela/premještaj u niži razred radi povećanja zastupljenosti žena u visokim rukovodećim položajima predstavlja izravnu diskriminaciju na temelju spola.
            
         
               4.
            
            
               Četvrti tužbeni razlog: povreda načela proporcionalnosti
               Tužitelj tvrdi da je njegova stegovna preraspodjela neproporcionalna mjera u okviru unutarnje reorganizacije EUIPO-a.
            
         
               5.
            
            
               Peti tužbeni razlog: povreda prava na dobru upravu i povreda dužne pažnje – Povreda tužiteljevog fizičkog i psihičkog integriteta – Zlostavljanje
               U okviru petog tužbenog razloga tužitelj ističe da je njegov „brutalni” premještaj u niži razred povreda njegovog fizičkog i psihičkog integriteta i da ne ispunjava ni minimalne standarde dobre uprave.
               Zbog radnji i propusta EUIPO-a tužitelj zahtijeva novčanu naknadu imovinske i neimovinske štete.